เรื่องร้องเรียน: ขอให้ตรวจสอบว่า บริเวณตามวงกลมสีแดงควรเป็นเขตปลอดบุหรี่ตามกฎหมายว่าด้วยการควบคุมผลิตภัณฑ์ยาสูบ โดยเฉพาะตามประกาศกระทรวงสาธารณสุข เรื่อง  กำหนดประเภทหรือชื่อของสถานที่สาธารณะ สถานที่ทำงาน และยานพาหนะ ให้ส่วนหนึ่งส่วนใดหรือทั้งหมดของสถานที่และยานพาหนะ เป็นเขตปลอดบุหรี่ หรือเขตสูบบุหรี่ในเขตปลอดบุหรี่ พ.ศ. ๒๕๖๑ (ข้อ 6) หรือไม่ (จนท.กทม.เป็นพนักงานเจ้าหน้าที่ตามกฎหมายดังกล่าวด้วย) เนื่องจากดิฉันต้องเดินผ่านทางเท้าตรงข้ามบริเวณดังกล่าวเป็นประจำทุกวันและช่วงนี้มักได้กลิ่นบุหรี่จากบุคคลซึ่งสูบบุหรี่ในบริเวณดังกล่าว โดยดิฉันเป็นผู้แพ้ควันบุหรี่ เมื่อได้กลิ่นบุหรี่แม้เพียงเล็กน้อยจะมีอาการระคายเคืองคอ ไอ จาม น้ำมูกไหล การสูบบุหรี่ในบริเวณดังกล่าวจึงก่อความรำคาญให้ดิฉันและประชาชนที่สัญจรไปมาโดยส่วนรวม  ทั้งนี้ หากตรวจสอบแล้วสามารถจัดให้สูบบุหรี่ในบริเวณดังกล่าวได้ ดิฉันก็ไม่มีขัดข้อง ขอบคุณค่ะ
การดำเนินการของเจ้าหน้าที่: ได้แนะนำประชาสัมพันธ์ให้ผู้ประกอบการพิจารณาแก้ไข สถานที่ ที่จัดให้สูบบุหรี่แล้ว ค่ะ ขอบคุณค่ะ
ความเห็นของผู้แจ้ง: ขอบคุณที่ช่วยดำเนินการให้มากๆค่ะ
พื้นที่: แขวงถนนเพชรบุรี เขตราชเทวี กรุงเทพมหานคร